CELEX: C2007/283/81
Language: mt
Date: 2007-11-24 00:00:00
Title: Kawża F-94/07: Rikors ippreżentat fil- 21 ta' Settembru 2007 — Rebizant et vs Il-Kummissjoni

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/45
            
         Rikors ippreżentat fil-21 ta' Settembru 2007 — Rebizant et vs Il-Kummissjoni
   (Kawża F-94/07)
   (2007/C 283/81)
   Lingwa tal-kawża: Il-Franċiż
   Partijiet
   
      Rikorrenti: Jean Rebizant (Karlsruhe, il-Ġermanja) u oħrajn (rappreżentanti: S. Orlandi, A. Coolen, J-N. Lois, E. Marchal, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               tiddikjara l-illegalità tad-deċizjoni li titstabbilixxi l-limiti minimi ta' promozzjoni lejn il-grad AD 13 applikabbli għall-uffiċjali li jaqgħu taħt il-baġit ta' Riċerka/Ċentru komuni ta' riċerka (CCR), u tal-baġit Operazzjoni;
            
         
               —
            
            
               tannulla d-deċiżjoni ta' l-Awtorità ta' Ħatra li ma tippromwovix lir-rikorrenti għall-grad AD 13 taħt il-proċedura ta' promozzjoni 2006;
            
         
               —
            
            
               tordna lill-Kummissjoni tbati l-ispejjeż.
            
         Motivi u argumenti prinċipali
   In sostenn tar-rikors tagħhom, ir-rikorrenti jinvokaw l-argumenti li ġejjin:
   
               —
            
            
               il-ksur ta' l-Artikolu 5(5) tar-Regolamenti tal-Persunal ta' l-Uffiċjali tal-Komunitajiet Ewropej (ir-Regolamenti);
            
         
               —
            
            
               il-ksur ta' l-Artikolu 6(2) tar-Regolamenti kif ukoll ta' l-Artikolu 9 ta' l-Anness XIII tiegħu;
            
         
               —
            
            
               il-ksur tal-prinċipju ta' trattament ugwali.
            
         Ir-rikorrenti jispeċifikaw li billi ġie ffissat għal 98,5 il-limitu minimu ta' promozzjoni lejn il-grad AD13 għall-uffiċjali li jaqgħu taħt il-baġit tar-Riċerka u l-baġit CCR, il-Kummissjoni ma ħaditx in kunsiderazzjoni, minn naħa, postijiet ta' impjieg li, skond l-Artikolu 9 ta' l-Anness XIII tar-Regolamenti, kienu effettivament vakanti fid-DĠ Riċerka u DĠ CCR u, min-naħa l-oħra, tan-natura speċifika tas-sitwazzjoni ta' l-uffiċjali li jaqgħu taħt dawn il-baġits.
   Ir-rikorrenti jsostnu li fin-nuqqas ta' dan, il-Kummissjoni injorat id-deċiżjoni tagħha ta' l-20 ta' Lulju 2005, dwar il-metodi relatati mal-proċedura ta' promozzjoni ta' l-uffiċjali rremunerati mill-parti tar-riċerka tal-baġit ġenerali, deċiżjoni li tistabbilixxi r-regoli li jiggarantixxu l-prinċipju ta' trattament ugwali bejn l-uffiċjali tad-diversi baġits.